भोपाल। मंगलवार देर शाम प्री-मानसून बारिश ने शहर को तरबतर कर दिया। हालांकि इससे पिछले दो दिनों से जारी उमस में और इजाफा हुआ है। मंगलवार शाम सूरज ढलते ही अचानक तेज आंधी के संग आधा घंटे तक तेज बारिश हुई।
बारिश और आंधी इतनी तेज थी कि शहर चंद मिनटों में ही अस्तव्यस्त हो गया। कई इलाकों में आंधी के चलते पेड़ उखड़े गए और लाइट गुल हो गई, जबकि निचले इलाकों में नालियां उफन पड़ीं।
आमतौर पर भोपाल में मानसून 13 जून को आता है। हालांकि ऐसा पिछले कई सालों से संभव नहीं हुआ है। मानसून की लेटलतीफी लोगों को तंग करती रही है। लेकिन मानसून की नियत तारीख से 9 दिन पहले प्री-मानसून की तेज बारिश ने लोगों को राहत दी। लोग मानसून पूर्व की पहली बारिश को देखकर खुश नजर आए।
hin_Deva hin_Deva hin_Deva